**ELŐTERJESZTÉS KÍSÉRŐLAP**

**E-szám: 103/2017.**

**Tárgy: Döntés a Nagykovácsi Sólymok SE által, sportszakmai fejlesztés keretében vásárolt Teqball asztal elhelyezéséről, valamint az egyesület telepítési költségeihez való hozzájárulásról**

**Előterjesztő neve:** Kiszelné Mohos Katalin polgármester

**Előadó neve:** Dr. Visnyay Noémi osztályvezető

**Az előterjesztés aláírás előtti előzetes ellenőrzése**

**Vezetői ellenőrzés**

- az előterjesztés tartalmilag és formailag *megfelelő – nem megfelelő*

**előadó osztályvezetője**

**Pénzügyi ellenőrzés**

- az előterjesztés tartalmilag és formailag *megfelelő – nem megfelelő*

**pénzügyi osztályvezető**

**Törvényességi ellenőrzés**

- az előterjesztés tartalmilag és formailag *megfelelő – nem megfelelő*

**Nagykovácsi, 2017. szeptember 13.**

**jegyző**

***Az előterjesztés kiküldhető – nem küldhető ki.***

**Nagykovácsi, 2017. szeptember 1.3**

**polgármester**

**Tisztelt Képviselő-testület!**

A Nagykovácsi Sólymok SE MLSZ-támogatás igénybevételével Teqball asztalt vásárolt, és az előterjesztéshez mellékelt kérelmet nyújtotta be az Önkormányzathoz a sporteszköz elhelyezése, valamint a telepítés további költségeihez való hozzájárulás tárgyában.

Az egyesület elnöke kérelmében a sporteszköz elhelyezésére a korábban egyeztetettel szemben a Nagykovácsi sportpályát jelölte meg, valamint a további költségek fedezésére 180.000,- forint önkormányzati támogatást kért.

A fejlesztés illeszkedik Nagykovácsi sportfejlesztési koncepciójához, ami szerint az éppen ezért rendezés alatt álló, Nagyszénás utca, hrsz. 4561/7 számon szereplő ingatlanon sportkomplexumot alakít ki (alaprajz mellékelve). Itt kap helyet az MLSZ-támogatással megépülő műfüves kispálya, a kültéri sporteszközökkel felszerelt, fedett sportpark, valamint kijelölésre került egy futókör, egy uszoda és egy közpark helye is.

A Teqball asztal jól elhelyezhető a tervezett futókörön belül. A szükséges műszaki feltételek itt rendelkezésre állnak. Ezek a következők:

* 230 V-os áramforrás az asztal helyétől számított 50 méteren belül;
* 1 x 1,5 méteres betonalap;
* 10 x 12 méteres játékterület.

A sportkomplexum részeként a Nagykovácsi Sólymok SE célja megvalósulhatna, azaz mind a focisták, mind pedig a lakosok használni tudnák a sporteszközt.

Döntési lehetőség: A határozat elfogadásához egyszerű szavazattöbbség szükséges.

Nagykovácsi, 2017. szeptember 13.

Kiszelné Mohos Katalin

Polgármester

Mellékletek:

1. Kérelem

2. A tervezett sportkomplexum alaprajza

**HATÁROZATI JAVASLAT**

**Tárgy: Döntés a Nagykovácsi Sólymok SE által, sportszakmai fejlesztés keretében vásárolt Teqball asztal elhelyezéséről, valamint az egyesület telepítési költségeihez való hozzájárulásról**

Nagykovácsi Nagyközség Önkormányzatának Képviselő-testülete úgy dönt, hogy hozzájárul a Teqball asztalnak önkormányzati tulajdonban lévő ingatlanon történő elhelyezéséhez. A képviselő-testület az elhelyezésre a sportkomplexum kialakítása miatt rendezés alatt álló Nagyszénás utca, hrsz. 4561/7 ingatlant, ezen belül a tervezett futókör által határolt részt jelöli meg. Amennyiben a Nagykovácsi Sólymok SE képviselője a fenti helyszínen történő elhelyezéshez hozzájárul, Nagykovácsi Nagyközség Önkormányzatának Képviselő-testülete az egyesület további telepítési költségeire 180.000,- forint támogatást biztosít, a 2017. évi költségvetés általános tartaléka terhére.

**Határidő**: azonnal

**Felelős:** Polgármester, Jegyző